### 13.    Beslutning om deltagelse i innovationspartnerskab med OMT og PensionDanmark

**Åbent**

Sagsnr.: 326-2021-39388       J.nr.: 13.25.00           Dokumentnr.:
326-2021-199969

**Sagstype**

Beslutning.

**Resume og sagens baggrund**

Teknik- og Miljøudvalget har, på mødet 12. november – 2019,
drøftet udkast til [adresse] 2020, der har dannet grundlag for det videre
arbejde frem til nu.

Der er nu en mulighed for at indgå et innovationspartnerskab
med OMT og Pension Danmark, om udarbejdelse af forslag til et standardfærgekoncept.
Samtidig udarbejdes der et beslutningsgrundlag for en efterfølgende politisk
drøftelse i forhold til indkøb af nye færger til Sejerø og [adresse].

Innovationspartnerskaber kan opstartes nu ved underskrift af
hensigtserklæring til OMT og

Pension Danmark.

**Indstillinger**

Chefen for Plan, Byg og Miljø indstiller, at
hensigtserklæring underskrives for opstart af innovationspartnerskabet og
derved udvikling af standardfærgekonceptet med OMT og Pension Danmark.

**Behandling**

Teknik- og Miljøudvalget.

**Sagsfremstilling**

[adresse], herunder Sejerøfærgen og
Nekseløfærgen, er hhv. 23 og 28 år. Grundet flådens høje alder ses stigende
udgifter til vedligeholdelse for at kunne opretholde en sikker og stabil drift,
herunder opfyldelse af myndighedernes krav.

Siden Teknik- og Miljøudvalgets
drøftelse af ”udkast til færgenotat 2020” har dette været grundlag for
strategien i det videre arbejde.

*Udfordringer,
nuværende og kommende:*

·
Udgiften til vedligeholdelse af
[adresse] to hovedmotorer har den seneste årrække været stigende grundet
deres alder og driftstimer.

·
Udgåede og forældede systemer. Dette betyder, at der indenfor de
næste 5 år forventes en situation, hvor der ikke kan leveres reservedele til
styresystem til fremdrivning, brandalarmering og ventilation. Derved vil det
kræve en total udskiftning af disse systemer, en stor investering set i forhold
til færgernes restlevetid og værdi.

*Bæredygtig drift*

[adresse] har et
årligt forbrug på ca. 700.000 liter diesel (MGO) og en CO2-udledning på 1844 ton pr. år. Dette svarede til ca. 39% af Kalundborg
Kommunes samlede CO2 udledning i 2020.

Der er tidligere udarbejdet flere projektforslag på
retrofitting af tekniske energioptimeringsløsninger på den eksisterende flåde,
men grundet flådens alder, restlevetid og stand, er det ikke rentabelt at
omstille den eksisterende flåden til bæredygtig drift.

*Mulighed for udskiftning samt
grøn omstilling af flåden*

Færgesekretariatet har afholdt et udbud på udvikling af en
ny bæredygtig standardfærgeløsning, til de danske småøer og mindre overfarter.

Et partnerskab bestående af
Odense Maritime Technology (OMT) og Pension Danmark blev valgt til opgaven, der
skal resultere i et standardfærgekoncept, der kan tilpasses behovet på de
enkelte overfarter. Færgeløsningen skal være bæredygtig og fremtidssikret, og
samtidig indebærer konceptet en leasingløsning, samt mulighed for teknisk
support.

En standardiseret færgeløsning
vil give store fordele og besparelser både i design-, udbud- og bygningsfasen,
samt ikke mindst i den efterfølgende 20-årige driftsfase.

Alvin Lind giver
kommunerne mulighed for at bestille en ny færge, uden store udgifter til den
foregående design- og udbudsfase. Samtidig kan standardfærgen tilpasses, så den
opfylder alle kommunernes behov.

Kalundborg Kommune er en af de 4 pionerkommuner, der
bidrager til konceptudviklingen, og samtidig har muligheden har for at indgå i
en ansøgning om tilskud fra den statslige pulje, til grøn omstilling af den
kommunale færgedrift. Puljen kan bl.a. give tilskud til indkøb af nye grønne
færger. Der er 235 mio. kr. i puljen, der kan
ansøges i 2021, og 50 mio. kr. der kan ansøges
i 2022.

Pionerkommunerne
er, foruden Kalundborg, Aalborg, Svendborg og Slagelse.

Aalborg
er langt i processen i forhold til bestilling af ny færge. Svendborg og
Slagelse er på samme stadie som Kalundborg Kommune, og arbejder hen mod
indgåelse af en hensigtserklæring med OMT og Pension Danmark for udvikling og
mulig bestilling af nye færger.

12 ud af de i alt 17
færgekommuner i [adresse] forventer at skulle udskifte deres færger indenfor 5 -
10 år. Standardfærgen vil være et oplagt valg for disse kommuner, og
stordriftsfordelen forventes derfor løbende at blive styrket.

*Underskrift af hensigtserklæring*

Administrationen anbefaler, at der arbejdes videre mod et
færdigt beslutningsgrundlag for bestilling af nye færger til Sejerø og [adresse].

Derfor anbefales det at underskrive en hensigtserklæring til
OMT og Pension Danmark for igangsættelse af innovationspartnerskabet.

Mette Jessen er ikke økonomisk bindende, men vil
tilvejebringe et beslutningsgrundlag til den videre proces, hen mod en
bestilling af nye færger.

Beslutningsgrundlaget vil indeholde forslag til typer og
størrelser på de nye færger, fremdrivningsform, businesscase i form af
estimeret indkøbspris, leasingydelse samt estimerede driftsomkostninger, i
forhold til kommunens nuværende færger.

*Bestilling af nye færger*

Hensigtserklæringen indeholder ikke en bestilling af nye
færger. Efter endt udarbejdelse af beslutningsgrundlaget, vil dette ligge til
grund for en politisk proces, hen mod en mulig politisk vedtagelse af et indkøb
af nye færger til Sejerø og [adresse]. Indkøbsprocessen for nye færger kan først starte
efter en konkret politisk behandling og godkendelse.

I processen vil der samtidig ske inddragelse af beboer på
øerne, samt personalet på færgerne.

**Økonomiske konsekvenser**

Det har ingen økonomiske konsekvenser at underskrive
hensigtserklæringen.